Fermat hidroponike dhe prirja për të konsumuar prodhimet e tyre
Prodhimet Hidroponike janë ato të cilat rriten në sera pa u mbjellë në tokë, të ushqyera vetëm me ujë të pasur me lëndë ushqyera
Mary Ellen Taylor shet prodhime në tregjet fshatare të fundjavës pranë Uashingtonit. Marulet së bashku me rrënjët e tyre janë shumë të pëlqyera dhe ajo ka klientë të përhershëm që i kërkojnë si Betcy Kulick. Zonja Taylor i rrit marulet dhe sallatrat e tjera jeshile në fermën e familjes së saj në zonën e quajtur London në Virginia rreth 80 km larg Uashingtonit. Taylor mbledh rreth 4000 prodhime të tilla çdo javë në dy serat e saj hidroponike gjatë gjithë vitit. Për këtë asye ajo e ka quajtur fermën e saj “ të korrat verore që nuk rreshtin”. Ajo ka disa punëtorë si dhe vizitorë të përhershëm nga e gjithë bota. Kulturat hidroponike këtu janë të mbrojtura nga elementët dëmtues, nga mbjellja e deri në korrjen e tyre. Mbasi ato mbijnë, këto bimë të vogla qëndrojnë për dy javë në fidanishte. Më pas ato çohen në një serë dhe vendosen në ullukët përkatës ku bëhen gati për t’u tregëtuar. Ato ushqehen në mënyrë të vazhdeushme me ujë të ricikluar. Tayor thotë se dy sera zënë pak më shumë se 1 mijë metra katrorë tokë por prodhojnë sa për një fermë prej 5 hektarësh. Ndaj, krahas tregut fshatar, Taylor mund të shesë prodhimet e saj të freskëta edhe në dyqanet ushqimore: Gjithashtu edhe në restorante...Shefi i guzhinës Anthony Lombardo përdor marulet hidroponike në sallatat e tij Taylor thotë se asaj i pëlqen që të njihet si zonja e maruleve dhe se ka në plan të dyfishojë shtrirejn e fermës së saj këtë vit.